RESOLUCIÓN do 7 de agosto de 2025, da Subdirección Xeral de Plans e Programas da Secretaría Xeral para o Deporte, pola que se fan públicas as listaxes de solicitudes suxeitas a emenda, as solicitudes en motivo de inadmisión e as solicitudes admitidas, presentadas ao abeiro da Orde do 21 de maio de 2025 pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2025 (código de procedemento PR949A).
Consellería de Presidencia, Xustiza e Deportes — III. Outras disposicións — 25/08/2025

No
Diario Oficial de Galicia
número 106, do 5 de xuño de 2025, publicouse a Orde do 21 de maio de 2025 pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2025 (código de procedemento PR949A). O prazo de presentación das solicitudes rematou o 7 de xullo de 2025.
Segundo o disposto na base 10ª do anexo I da Orde do 21 de maio de 2025, tras seren recibidas as solicitudes, o órgano instrutor revisará os expedientes e publicará no DOG e na páxina web da Secretaría Xeral para o Deporte (http://deporte.xunta.gal/) a relación de entidades admitidas, as que deben emendar as deficiencias das súas solicitudes e as inadmitidas, para que os interesados, no prazo improrrogable de dez (10) días contados a partir do día seguinte ao da súa publicación, poidan presentar alegacións ou achegar a documentación que consideren oportuna.
Tendo en conta o exposto, a Subdirección Xeral de Plans e Programas
Primeiro. Publicar a listaxe de solicitudes que se deberán emendar por presentar a documentación incompleta ou con erros. Tal relación recóllese no anexo I desta resolución, ordenada alfabeticamente.
Segundo. Publicar a listaxe de solicitudes provisionalmente inadmitidas e o motivo da inadmisión. Tal relación recóllese no anexo II desta resolución, ordenada alfabeticamente. Caso de que concorra causa de emenda, tamén se sinala a necesidade de emendar a solicitude presentada, ademais do motivo de inadmisión.
Terceiro. Publicar a listaxe de solicitudes admitidas para baremar. Tal relación recóllese no anexo III desta resolución, ordenada alfabeticamente. A admisión implica o cumprimento dos requisitos administrativos exixidos, o que dá lugar á baremación da solicitude, pero non á concesión da subvención, que está condicionada á posterior resolución definitiva, se é o caso.
Cuarto. Estas listaxes publicaranse no
Diario Oficial de Galicia
e exporanse tamén na páxina web http://deporte.xunta.gal/
Quinto. Os interesados poderán formular reclamacións, emendar erros e achegar os documentos que entendan oportunos nun prazo de dez (10) días hábiles, contados desde o día seguinte ao da publicación desta resolución no
Diario Oficial de Galicia
. Despois de que transcorra este prazo sen que se emenden as deficiencias, considerarase que o interesado desiste da súa petición, de conformidade co establecido no artigo 68 da Lei 39/2015, do 1 de outubro, do procedemento administrativo común das administracións públicas, e logo da correspondente resolución, nos termos previstos no seu artigo 21.
Santiago de Compostela, 7 de agosto de 2025
Columna MPNS: indícase o material parcialmente non subvencionable. Admítese a tramitación con respecto á parte do material que é subvencionable ao abeiro do anexo II da orde do 21 de maio de 2025, sempre que o importe do material subvencionable sexa igual ou superior a 1.000 €, que, conforme a base 5ª.4 das bases reguladoras, se establece como gasto mínimo subvencionable. Caso contrario estaría en causa de inadmisión.
Columnas co motivo de inadmision: explicación do motivo da inadmisión, segundo a abreviatura que aparece:
Columna emenda: identificación da documentación que hai que achegar ou emenda que hai que facer.
Columna MPNS: material parcialmente non subvencionable. Admítese a tramitación con respecto á parte do material que é subvencionable ao abeiro do anexo II da Orde do 21 de maio de 2025.
Outras causas de inadmisión:
As solicitudes que se recollen nesta lista están admitidas para a súa posterior valoración. Polo tanto, a concesión da subvención estará condicionada á puntuación que resulte do proceso de valoración e da resolución final de concesión.
Columna MPNS: material parcialmente non subvencionable. Admítese a tramitación con respecto á parte do material que é subvencionable ao abeiro do anexo II da Orde do 21 de maio de 2025.